《贺潢涧公九月十六初度》
明代·陈圭

寿酒频倾年复年，金章紫绶色长鲜。安期火枣秋初熟，方朔蟠桃晚更圆。

丛菊霜清芳气袭，甘棠风静颂声传。蹇予下榻劳青眼，为赋南山松柏篇。

作者简介：（1335—1419）明扬州府泰州人。洪武初从徐达平中原，授龙虎卫百户，累迁都督佥事。从燕王出塞为前锋，进副千户。从起兵，佐世子留守北平。累迁都督佥事，封泰宁侯。永乐时督建北京宫殿。成祖北征，辅赵王留守北京。谥忠襄。